Pauline Irene Batebe ni mhandisi wa kemikali na mitambo kutoka Uganda, ambaye anahudumu kama Katibu Mkuu katika Wizara ya Nishati na Maendeleo ya Madini ya Uganda, tangu Agosti 2021. Alizaliwa nchini Uganda mwaka wa 1982. Alisoma shule za Uganda kwa elimu yake awali. Mwaka 2001, alidahiliwa katika Chuo Kikuu cha Dar es Salaam, na kuhitimu mwaka 2005 na shahada ya Sayansi katika uhandisi wa kemikali na usindikaji. Mnamo 2007 alichaguliw Kujiunga naTaasisi ya Teknolojia ya KTH Royal, huko Stockholm, Uswidi, na kuhitimu mwaka wa 2010 na Shahada ya Uzamili ya Sayansi katika uhandisi wa mitambo, kwa kuzingatia uhandisi wa nishati endelevu . Kisha aliingia Chuo Kikuu cha Manchester nchini Uingereza, ambapo mwaka wa 2011, alitunukiwa Shahada ya Uzamili ya Sayansi katika muundo wa hali ya juu wa mchakato wa kemikali, kwa kuzingatia usanifu na uendeshaji wa kusafisha. Batebe aliajiriwa Februari 2009 kama mhandisi mkuu wa usafishaji Wizara ya Nishati na Madini ya Uganda. Majukumu yake katika wizara ni pamoja na kuthibitisha kwamba vifaa na mitambo yote iliyoingizwa nchini Uganda kwa ajili ya kujenga kiwanda cha kusafishia mafuta na Bomba la Mafuta Ghafi la Afrika Mashariki linakidhi viwango vya kimataifa na lina ubora na vipimo vinavyostahili.